 MIDLER 2025

til barnehagene i Trøndelag

informasjonsbrev om kompetansemidler

-INDIVIDUELLE TILTAK

**Regional ordning for kompetanseutvikling i barnehage (rekom)**

I 2025 tildeles om lag 20 millioner kroner til arbeid med kompetanseutvikling (regional ordning) i fylket.

Inntil 30% av midlene kan benyttes til **individuelle tiltak**, og resterende til **kollektive tiltak**.

Er det ansatte i din barnehage som ønsker å ta fagbrev, fagskoleutdanning, barnehagelærerutdanning, videreutdanning eller master?

* les videre for å se hvordan din barnehage kan motta økonomisk støtte!

**Individuelle tiltak:**

Det er **to** tiltak som er prioritert i Trøndelag;

1. **Fagbrev i barne- og ungdomsarbeiderfaget**

Det er to ordninger som gjør det mulig å ta fagbrev ved siden av å arbeide i barnehagen for assistenter som mangler formell kompetanse om arbeid med barn:

1. **Praksiskandidatordningen**; assistent med minst fem års arbeidserfaring kan ta fagprøven.
2. **Fagbrev på jobb**; assistent med minst ett års arbeidserfaring i barnehagen. Assistenten må inngå en opplæringskontrakt og få veiledet praksis før vedkommende går opp til fagprøve.

Barnehagen kan ta kontakt med leder/utviklingsveileder i regionen, se oversikt nedenfor, for å få mer informasjon, og melde behov. Frist for å melde behov er 1.februar hvert år.

1. **Tilretteleggingsmidler for lokal prioritering**

Barnehageeiere med ansatte som deltar på studier, kan motta tilretteleggingsmidler. I Trøndelag benyttes midlene fortrinnsvis til å støtte opp om deltakelse på ABLU (arbeidsplassbasert barnehagelærerutdanning) eller annen deltids barnehagelærerutdanning. Andre utdanninger som kan være aktuelle å støtte med tilretteleggingsmidler er fagskoleutdanning i oppvekstfag, videreutdanning og masterstudier.

Barnehageeiere med ansatte som får studieplass gjennom Utdanningsdirektoratets (Udirs) videreutdanningsordning for barnehagelærere tildeles midler direkte fra Udir. Dette kommer utenom denne ordningen.

**Hvis det må gjøres prioriteringer for tilretteleggingsmidler, så er dette prioriteringslista:** (prioriteringene gjøres av samarbeidsforum for Rekom)

1. Kompetansenettverk med kommuner som har mangel på barnehagelærere
2. De som tar deltids barnehagelærerutdanning eller arbeidsplassbasert barnehagelærerutdanning
3. De som tar master i spesialpedagogikk
4. De som tar fagskoleutdanning i oppvekstfag
5. Andre som tar tilleggsutdanning/videreutdanning eller master (må være barnehagefaglig).

 **Hvordan går barnehagen frem for å melde behov om tilretteleggingsmidler:**

 Disse opplysningene fylles ut av styrer i samråd med den ansatte:

|  |  |  |  |  |  |
| --- | --- | --- | --- | --- | --- |
| Navn på student og mailadresse | Navn på styrer og mailadresse | Navn på barnehage og kommune | Navn på studiet | Navn på ansvarlig skole | Når er studiet, fra-til |

Frist for å melde behov: 1.februar

Opplysningene sendes til leder/utviklingsveileder i REKOM i deres region (se oversikt nedenfor)

Svar på om en vil bli bevilget midler, samt midler, kommer i løpet av mai.

Hvis studiet går over flere år, så trenger en ikke melde behov på nytt hvert år.

**Føringer for bruk av midlene:**

Midlene er knyttet til den enkelte ansatte, og skal derfor tildeles den barnehagen hvor den

ansatte jobber. Midlene kan kun tildeles barnehager i Trøndelag.

Den ansatte som studerer må minimum ha 40 % arbeidsforhold i barnehagen.

Det vil være en gradering på tildelingen når det gjelder tilretteleggingsmidler for lokal prioritering,

etter hvor stor stillingsgrad vedkommende arbeider. Graderingen er:

40 %: 10 000,- pr. semester

50 %: 10 000,- pr. semester

60 %: 15 000,- pr. semester

70 %: 20 000,- pr. semester

80 %: 25 000,- pr. semester

90 %: 30 000,- pr. semester

100 %: 40 000,- pr. semester

For fagbrev utbetales 10 000,- pr assistent, som et engangsbeløp til den barnehagen den

ansatte arbeider.

Midlene skal ikke utbetales som stipend til den ansatte som studerer. Midlene kan imidlertid

brukes til vikar slik at den ansatte kan få permisjon med lønn. Da påløper arbeidsgiveravgift

for vikar, som må dekkes innenfor den tildelte rammen.

Midlene kan også brukes til å dekke reiseutgifter, oppholdsutgifter og studiemateriell til den

ansatte som studerer. Bruken av midler bør drøftes mellom den aktuelle ansatte og eier.

**Informasjon om kollektive kompetanseutviklingstiltak:**

Minimum 70 % av kompetansemidlene går til kollektive kompetanseutviklingstiltak. Alle barnehagene i hele Trøndelag har mulighet til å melde behov for å være med på kollektiv/barnehagebasert kompetanseutvikling. I Trøndelag er cirka 70 % av barnehagene med i slike tiltak. Barnehagebasert kompetanseutvikling betyr at hele personalgruppen skal være involvert i kompetanseutviklinga, og tiltakene skal være lokalt forankret. Kompetanseutviklinga foregår over tid, i et samarbeid med et universitet eller en høgskole. I Trøndelag er dette primært Dronning Maud Minne høgskole og Nord universitet.

Ta kontakt med **leder/utviklingsveileder** i kompetansenettverket i din barnehages region, for å få ytterligere informasjon om hvordan din barnehage kan gå frem for å ta del i både individuell og kollektiv kompetanseutvikling

|  |  |  |
| --- | --- | --- |
| **Kompetansenettverk**Kommuner i nettverket | **Leder/utviklingsveileder** | **Mailadresse** |
| **Ytre Namdal**Leka og Nærøysund | Kitt Sagmo | kitt.sagmo@naroysund.kommune.no |
|  |  |  |
| **Indre Namdal**Røyrvik, Namsskogan, Høylandet, Grong og Lierne | Eva Bruvoll Bach | eva.bruvoll.bach@lierne.kommune.no |
|  |  |  |
| **Midtre Namdal** Namsos, Overhalla og Flatanger | Marthe Hatland | marthe.hatland@namsos.kommune.no |
|  |  |  |
| **Innherred** Snåsa, Inderøy og Steinkjer | Heidi Ruth Alstad | heidi.ruth.alstad@steinkjer.kommune.no |
|  |  |  |
| **Levanger og Verdal** | Anne Bjugan-Haugskott | Anne.bjugan@verdal.kommune.no |
|  |  |  |
| **Fosen** Osen, Åfjord, Ørland og Indre Fosen | Gøril Dønheim-Nilsen | goril@fosenregionen.no |
|  |  |  |
| **Værnes**Frosta, Stjørdal, Meråker, Tydal og selbu | Tove Furunes | tove.furunes@stjordal.kommune.no |
|  |  |  |
| **Trondheim og Malvik** | Randi NordlienAnn-Kristin Aalberg | randi.nordlien@trondheim.kommune.noann-kristin@aalberg@malvik.kommune.no |
|  |  |  |
| **Trøndelag sørvest**Frøya, Hitra, Heim, Orkland, Skaun og Rindal | Robert Øyum-Jakobsen | robert.oyum-jakobsen@orkdalsregionen.no |
|  |  |  |
| **Gauldal**Melhus, Midtre Gauldal, Røros, Holtålen, Rennevu og Oppdal  | Pål Heide Kielland | paal.heide.kielland@melhus.kommune.no |

 Kontaktperson hos Statsforvalteren i Trøndelag er Berit Sunnset berit.sunnset@statsforvalteren.no